Cryoplane
Store norske leksikon,Teknologi og industri,Transport,Luftfart,Luftfartøy,Pionerfly og eksperimentfly
Cryoplane var et konsept som ble vurdert i 2002 for å finne ut om et jetdrevet passasjerfly med hydrogen som brensel var praktisk gjennomførbart.
Utredningen ble finansiert av Den europeiske union og ledet av Airbus. Bakgrunnen var å gjøre kommersiell luftfart mer miljøvennlig, og å utrede om en overgang til hydrogen som drivstoff for fly var mulig, og hvilke praktiske og teknologiske utfordringer dette ville medføre. Konseptet var et hydrogendrevet fly, kalt Cryoplane, men det ble aldri bygget til tross for en positiv konklusjon på utredningen.Konseptet har senere blitt forkastet helt, da den internasjonale flyindustrien har kommet frem til at produksjon av hydrogen er svært energikrevende, og at en en overgang til hydrogen vil skape større miljøkostnader enn vanlig fossilt drivstoff. Les mer i Store norske leksikon hydrogendrivstoff